2 “Pano anweba bañanga, uno ye mukambizho wenu.+2 Inge mukane kumvwa ne kubula kutako muchima kutumbijika jizhina jami, nkemufinga,+ kabiji nkalula mapesho enu ke mafingo.+ Kine, naalula mapesho ke mafingo, mambo kechi mubena kutako muchima ku kino ne,” byo byaamba Yehoba wa mabumba.3 “Umvwai! Nkonauna* nkunwa yenu yo mwabyala na mambo a byo muba,+ kabiji nkemushinga busobe ku meso, busobe bwa banyama bo mutapisha pa bijiilo byenu; kabiji bakemutaya konka ko bataya busobe.*4 Po po mukayuka’mba nemupa uno mukambizho kuba’mba lulayañano lo nalayañene ne Levi lutwajijile,”+ byo byaamba Yehoba wa mabumba.5 “Lulayañano lwami lo nalayañene nanji lwajinga lwa bumi ne lwa mutende, namupelebyo namba ekale na moyo.* Wangakaminwe, kine, waakaminwenga jizhina jami.6 Mizhilo* ya bukine yajinga mu kanwa kanji,+ kabiji kechi waambilengapo byatama ne. Waendelenga ne amiwa mu mutende ne mu bololoke,+ kabiji waalulwile bavula kufuma ku bubi.7 Mambo kanwa ka ñanga kafwainwa kufunjishanga maana a kuyuka Lesa, kabiji bantu bafwainwa kukeba mizhilo* mu kanwa kanji,+ mambo aye ye muluwe wa Yehoba wa mabumba.8 Yehoba wa mabumba waamba’mba, “Pakuba anweba mwasendukamo mu jishinda. Mwalengela bavula kwituntula na mambo a mizhilo.*+ Mwazhilulula lulayañano lwa kwa Levi.+9 Onkao mambo, nkalengela bantu bonse kwimulengulula ne kwimumona babula kunema, mambo kechi mwaendelenga mu mashinda ami ne, bino mwaubilenga misalululo pa kulondela mizhilo.”+10 “Nanchi atweba bonse kechi tuji na shetu umo nenyi?+ Nanchi Lesa umo kechi ye witulengele nenyi? Mambo ka o twifutukilamo,+ ne kuzhilulula lulayañano lwa bashakulu betu?11 Yuda wauba bukamfutumfutu, kabiji kintu kya bunya kyaubiwa mu Isalela ne mu Yelusalema; mambo Yuda wazhilulula buzhile* bwa Yehoba,+ bo atemwa, kabiji wasongola mwana wa mukazhi wa lesa ungi.+12 Yehoba ukamuchibako ku matente a kwa Yakoba yense uba kino, nangwa akekale muntu wa mutundu ka,* nangwa kya kuba upana mulambo kwi Yehoba wa mabumba.”+13 “Kuji ne kintu kikwabo* kyo muba, kilengela kya kusokelapo bitapisho kya Yehoba kwikivweta na mipolo ne kujila ne kubinza, kya kuba waleka ne kutako muchima ku milambo yenu nangwa kuleka kwibitala bulongo bintu byonse bifuma ku maboko enu.+14 Kabiji mwamba’mba, ‘Mambo ka?’ Ke na mambo a kuba Yehoba waikala kamonyi wenu na bakazhi benu ba ku bunsongwalume bwenu, bo mwaalukamo, nangwa kya kuba abo bo bakwenu kabiji bakazhi benu ba lulayañano.*+15 Nangwa byonkabyo, kuji umo wabujile kwikyuba, mambo washajileko na mupashi wa Lesa. Ñanyi kintu kyakebelenga uno muntu? Baana* ba Lesa. Onkao mambo, lamawizhai muchima wenu, kabiji kange mufutukemo bakazhi benu ba ku bunsongwalume bwenu ne.16 Mambo nashikwa* kwikana,”+ byo byaamba Yehoba Lesa wa Isalela, “ne yewa wavwala bukapondo,”* byo byaamba Yehoba wa mabumba. “Kabiji lamawizhai muchima wenu, kabiji kechi mwafwainwa kwikala bakamfutumfutu ne.+17 “Yehoba wimukimwa na mambo a byambo byenu.+ Bino mwamba’mba, ‘Ñanyi mambo o twalenga pa kuba’mba etukimwe?’ Mambo mwamba’mba, ‘Yense uba byatama Yehoba umumona bulongo, kabiji umwena lusekelo mwi aye,’+ nangwa byo mwamba’mba, ‘Lesa wa bunchibamambo bwaoloka uji pi?’”
bem_Latn